CELEX: 62006CB0200
Language: lt
Date: 2008-10-06 00:00:00
Title: Byla C-200/06 2008 m. spalio 6 d. Teisingumo Teismo nutartis byloje ( Tribunal de première instance de Bruxelles (Belgija) prašymas priimti prejudicinį sprendimą) Raffinerie Tirlemontoise SA prieš Bureau d'intervention et de restitution belge (BIRB) (Procedūros reglamento 104 straipsnio 3 dalis — Cukrus — Gamybos mokesčiai — Kvotų sistemos taikymo taisyklės — Perdirbtuose produktuose esančio cukraus kiekių įskaitymas — Eksportuotino pertekliaus nustatymas — Vidutinio nuostolio nustatymas)

6.12.2008   
            
            
               LT
            
            
               Europos Sąjungos oficialusis leidinys
            
            
               C 313/9
            
         2008 m. spalio 6 d. Teisingumo Teismo nutartis byloje (Tribunal de première instance de Bruxelles (Belgija) prašymas priimti prejudicinį sprendimą) Raffinerie Tirlemontoise SA prieš Bureau d'intervention et de restitution belge (BIRB)
   
   (Byla C-200/06) (1)
   
   (Procedūros reglamento 104 straipsnio 3 dalis - Cukrus - Gamybos mokesčiai - Kvotų sistemos taikymo taisyklės - Perdirbtuose produktuose esančio cukraus kiekių įskaitymas - Eksportuotino pertekliaus nustatymas - Vidutinio nuostolio nustatymas)
   (2008/C 313/14)
   Proceso kalba: prancūzų
   Prašymą priimti prejudicinį sprendimą pateikęs teismas
   Tribunal de première instance de Bruxelles
   Šalys
   Ieškovė: Raffinerie Tirlemontoise SA
   Atsakovė: Bureau d'intervention et de restitution belge (BIRB)
   Dalykas
   Prašymas priimti prejudicinį sprendimą — Tribunal de première instance de Bruxelles — 2001 m. birželio 19 d. Tarybos reglamento (EB) Nr. 1260/2001 dėl bendro cukraus sektoriaus rinkų organizavimo (OL L 178, p. 1) 15 straipsnio aiškinimas — 2002 m. vasario 20 d. Komisijos reglamento (EB) Nr. 314/2002, nustatančio išsamias kvotų sistemos taikymo cukraus sektoriuje taisykles (OL L 50, p. 40), galiojimas — 2004 m. spalio 14 d. Komisijos reglamento (EB) Nr. 1775/2004, nustatančio 2003–2004 prekybos metams produkcijos mokesčių sumas cukraus sektoriui (OL L 316, p. 64), 2003 m. spalio 7 d. Komisijos reglamento (EB) Nr. 1762/2003, nustatančio 2002–2003 prekybos metams produkcijos mokesčių sumas cukraus sektoriui (OL L 254, p. 4), 2002 m. spalio 15 d. Komisijos reglamento (EB) Nr. 1837/2002, nustatančio 2001–2002 prekybos metams produkcijos mokesčių sumas bei papildomą mokesčio koeficientą cukraus sektoriuje (OL L 278, p. 13), 2001 m. spalio 11 d. Komisijos reglamento (EB) Nr. 1993/2001, nustatančio 2000–2001 prekybos metams produkcijos mokesčių sumas cukraus sektoriuje (OL L 271, p. 15), 2000 m. spalio 12 d. Komisijos reglamento (EB) Nr. 2267/2000, nustatančio 1999–2000 prekybos metams produkcijos mokesčių sumas bei papildomą mokesčio koeficientą cukraus sektoriuje (OL L 259, p. 29), galiojimas — Apskaičiavimo metodas, naudojamas vertinant bendrus nuostolius, finansuotinus produkcijos mokesčiu — Nustatant eksportuotiną perteklių atsižvelgimas į bendrą eksportuotą cukraus kiekį, o nustatant vidutinius nuostolius vienai cukraus tonai, atsižvelgimas tik į kiekius, už kurios buvo sumokėtos grąžinamosios eksporto išmokos
   Rezoliucinė dalis
   
               1.
            
            
               Pagal 2001 m. birželio 19 d. Tarybos reglamento (EB) Nr. 1260/2001 dėl bendro cukraus sektoriaus rinkų organizavimo 15 straipsnio 1 dalies c punktą į eksportuotiną perteklių įskaičiuojamas šiame straipsnyje nurodytas cukrus, esantis eksportuotuose perdirbtuose produktuose už jį faktiškai nemokant grąžinamųjų išmokų.
               Šio reglamento 15 straipsnio 1 dalies d punktas turi būti aiškinamas taip, kad nustatant vidutinį nuostolį už toną produkto turi būti atsižvelgta į visus šiame straipsnyje nurodytus produktus, neatsižvelgiant į tai, ar buvo faktiškai išmokėtos grąžinamosios išmokos ar ne.
               Išnagrinėjus 2002 m. vasario 20 d. Komisijos reglamento (EB) Nr. 314/2002, nustatančio išsamias kvotų sistemos taikymo cukraus sektoriuje taisykles, 6 straipsnio 4 ir 5 dalis, jei reikia, su pakeitimais, padarytais 2003 m. birželio 27 d. Komisijos reglamentu (EB) Nr. 1140/2003 ir 2004 m. sausio 9 d. Komisijos reglamentu (EB) Nr. 38/2004, nenustatyta jokių faktų, dėl kurių jis galėtų negalioti.
            
         
               2.
            
            
               Išnagrinėjus 2000 m. spalio 12 d. Komisijos reglamentą (EB) Nr. 2267/2000, nustatantį 1999–2000 prekybos metams produkcijos mokesčių sumas bei papildomą mokesčio koeficientą cukraus sektoriuje, 2001 m. spalio 11 d. Komisijos reglamentą (EB) Nr. 1993/2001, nustatantį 2000–2001 prekybos metams produkcijos mokesčių sumas cukraus sektoriuje, ir 2002 m. spalio 15 d. Komisijos reglamentą (EB) Nr. 1837/2002, nustatantį 2001–2002 prekybos metams produkcijos mokesčių sumas bei papildomą mokesčio koeficientą cukraus sektoriuje, nenustatyta jokių faktų, dėl kurių jis galėtų negalioti.
               2003 m. spalio 7 d. Komisijos reglamentas (EB) Nr. 1762/2003, nustatantis 2002–2003 prekybos metams produkcijos mokesčių sumas cukraus sektoriui, ir 2004 m. spalio 14 d. Komisijos reglamentas (EB) Nr. 1775/2004, nustatantis 2003–2004 prekybos metams produkcijos mokesčių sumas cukraus sektoriui, yra negaliojantys.
            
         
      (1)  OL C 165, 2006 7 15.